Centrozom - Wikipedia

# Centrozom

### From Wikipedia

centrozom
Elektronska mikrografija citokineze u mitozi: centrozom označen strelicom
Karakteristike organele

prisutna u: | pojedinim eukariotskim ćelijama
membrane: | bez membrana
funkcija: | organizacija mikrotubula

Deo citoplazme blizu jedra koji sadrži par centriola, postavljenih međusobno pod pravim uglom, naziva se centrozom. Centrozom je organela koja nema membranu i nije prisutan u ćelijama biljaka (osim nekih algi i rastavića) i jajnim ćelijama sisara (čoveka). Centriole imaju oblik cilindra čiji je zid izgrađen od 9 grupa po 3 mikrotubule (mikroskopski sitne cevčice). Uloga centriola je u organizaciji deobnog vretena koje omogućava kretanje hromozoma za vreme ćelijske deobe.

Građu sličnu centriolama imaju treplje (cilije) i bičevi (flagele) – dugačke, tanke strukture koje polaze sa površine mnogih eukariotskih ćelija i pokrivene su ćelijskom membranom. Građa im je ista, a razlikuju se samo u dužini – flagele su duže. (Prokariote takođe imaju flagele, ali drugačije strukture. Pomoću njih se kreću jednoćelijski organizmi (bičari i trepljari među protozoama) kao i spermatozoidi mnogih životinja pa i čoveka.

U osnovi svake cilije i flagele je bazalno telašce koje ima isti prečnik kao i cilija ili flagela. Treplje i bičevi izrastaju iz bazalnog telašca tako što se mikrotubule slažu jedna na drugu, ali se po jedna mikrotubula u svakoj grupi gubi. Tako se cilije i flagele sastoje od 9 grupa po 2 mikrotubule koje formiraju cilindar, a u njegovom centru se nalazi još dodatni par mikrotubula.

## [uredi - уреди] Literatura:

- Šerban, M, Nada: Ćelija - strukture i oblici, ZUNS, Beograd, 2001
- Grozdanović-Radovanović, Jelena: Citologija, ZUNS, Beograd, 2000
- Pantić, R, V: Biologija ćelije, Univerzitet u Beogradu, beograd, 1997
- Diklić, Vukosava, Kosanović, Marija, Dukić, Smiljka, Nikoliš, Jovanka: Biologija sa humanom genetikom, Grafopan, Beograd, 2001
- Petrović, N, Đorđe: Osnovi enzimologije, ZUNS, Beograd, 1998

## [uredi - уреди] Spoljašnje veze

- BioNet Skola

- Bioskolos

Ćelijske strukture i organele
Akrozom | Apoptozom | Bičevi/Treplje | Blefaroplast | Centrozom (MTOC) | Citoplazma | Citoskelet | Ćelijska membrana | Ćelijske depozicije i inkluzije | Ćelijski zid | Endoplazmatični retikulum | Endozom | Goldžijev aparat | Hloroplast | Hromatofor | Jedarce | Jedro | Lizozom | Mezozom | Mitohondrija | Nukleoid | Nukleomorf | Peroksizom | Pirenoid | Plastid | Plazmid | Proteazom | Pseudopodije | Rezidualna tela | Ribozom | Tilakoidi | Vakuola | Vezikula

Retrieved from "http://sh.wikipedia.org../../../c/e/n/Centrozom.html"

Kategorija: Citologija

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Česky
- Deutsch
- English
- Español
- Français
- Italiano
- 日本語
- Lietuvių
- Nederlands
- Polski
- Română
- Русский
- Slovenčina
- Српски / Srpski
- Türkçe